Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
La inaj tradukistoj kaj interpretistoj kiuj revolucias la profesion en Argentino
#000005
La feminismo kreskas pli kaj pli kaj diversiĝas. Pro tio, necesas reunuiĝi kaj krei spacojn de komuna intereso por engaĝiĝi en unikaj formoj de aktivismo kiuj apartiĝas de la hegemonia feminismo, kiu plej videblas por la ĝenerala publiko.
#000007
La mondo de la tradukado ne estas escepto kaj pro tio ekzistas la grupo Traduktistoj kaj Interpretistoj Feministaj de Argentino (TEIFEM), al kiu mi aliĝis ekde la komenco. Ni estas virinoj kaj genro-disidentoj profesiaj, studentaj aŭ instruantaj pri tradukado aŭ interpretado, kiuj unuiĝis por “levi la voĉon favore al genra egaleco kaj por kontesti la strukturojn ekzistantajn ene de nia profesio”. Nun, la ideo estas krei spacon de disvolviĝo kaj solidareco inter koleginoj.
#000008
Paĝindikiloj desegnitaj por la prezentado de la libro Mujeres colectivas [Virinoj kolektivaj]. Foto de TEIFEM.
#000009
Mi aliĝis al TEIFEM tagojn post ĝia formiĝo. Amikino kaj kolegino, kiu jam aliĝis al al grupo, rekomendis ĝin al mi, kaj mi trovis ke ĝi estis tute malsimila al tio, kion mi kutimis vidi en aliaj grupoj pri tradukado. Estis dankoplena surprizo renkonti plurajn konatojn (kunstudentojn, profesorojn kaj profesiulojn), kiujn mi multe respektas.
#000010
Aldone, estas plezurige legi debatojn kaj demandojn pri pluraj feminismaj temoj, kaj ekkoni ĉiun prezentitan vidpunkton, klarigitan respekteme, senorgojle, sen subtaksi ies mankon de scio, montrante tion, kio komunas, kun la celo atingi kompromison.
#000011
Malgraŭ ke la leĝprojekto por laŭleĝigo de aborto ne kolektis sufiĉajn voĉdonojn en la Senato por ĝia efektivigo, TEIFEM daŭre kreskis en pli vastan direkton ol ĝia unua celo, kiu estis kunigi subtenojn. Tiel, ili serĉis novajn formojn plenumi malsimilan aktivismon, ekde la profesia kaj la lingva tavoloj, pere de aktivadoj en kiuj eblas pridiskuti plurajn aspektojn de nia laboro.
#000012
Lingva seksismo kaj tradukado antaŭ neduuma lingvaĵo
#000013
Neduuma lingvaĵo estis alia granda diskuto kiu kaŭzis, kaj daŭre kaŭzas, multajn polemikojn en Argentino kaj en multaj hispanparolantaj landoj. Ankaŭ konata kiel inkluzivisma lingvaĵo [aŭ genre neŭtrala lingvaĵo en Esperanto] ĝi celas modifi la hispanan por enkonduki neŭtralan genron kiam oni referencas al iu, kies genro ne estas markita aŭ al grupo de individuoj apartenantaj al diversaj genroj.
#000014
Dum la unua renkontiĝo de TEIFEM, la 28-an de septembro 2019.
#000016
Kurioze estas ke lingva seksismo pli evidentiĝas kadre de tradukado kaj interpretado, profesioj plejparte plenumataj de virinoj. Ĉiam kiam artikoloj aŭ komentoj estas publikigitaj pri inkluziva lingvaĵo (aŭ se iu uzas ĝin), la plej kutimaj reagoj de pluraj tradukistoj ofte estas formala riproĉo, kaj foje rezolute per mokoj, insultoj, agresoj, kiel eblas rimarki en la komentoj al ĉi tiu afiŝo de Las 1001 traducciones [La 1001 tradukoj], konata paĝo pri tradukado, kiu kunhavigis ĵurnalan noton pri TEIFEM.
#000017
Kvankam inter la anoj de TEIFEM, ne formiĝis unuvoĉa opinio pri neduuma lingvaĵo, ja ekzistas baza interkonsento pri kiel trakti ĝin. Maria Rial, unu el la kreintoj de TEIFEM, resumis tiun vidpunkton en intervjuo por la podkast-serio pri tradukado En Pantuflas:
#000018
Si somos profesionales de la lengua, tenemos que estar atentas a estos fenómenos que se están dando, independientemente de lo que a cada una le parezca bien o mal, le guste o no le guste, le parezca que lo puede aplicar o no... Básicamente, mirarlo con ojo profesional.
#000019
Se ni estas lingvo-profesiuloj, ni devas atenti tiujn fenomenojn, kiuj okazas, sendepende de tio, kion ĉiu el ni trovas bona aŭ malbona, ĉu plaĉa aŭ malplaĉa, ĉu verŝajne taŭga aŭ verŝajne maltaŭga... Baze, ni rigardu ĉi tion el profesia vidpunkto.
#000020
Persone, krom en specialaj okazoj, mi ne kutimas uzi ne-duuman lingvaĵon en ĉiutagaj komunikadoj eĉ se laboraj, kvankam mi ja observas la fenomenon kun atento kaj multe da intereso. Laŭ mi, tio estas retorika formo interveni en la lingvo-uzon por emfazi socian kaj politikan problemon. Ĝi neniel rilatas al “truda” ŝanĝo de la lingvo, sed tute male montras kiel idiomo reflektas socian ordon.
#000021
Ekzistas ankaŭ realeco, ke pluraj eldonejoj, organizaĵoj pri la rajtoj de GLAT-homoj kaj transgenruloj, eĉ oficialaj kaj internaciaj instancoj jam komencis inkluzivi la uzon de ne-duuma aŭ ne-seksisma lingvaĵo en kelkaj verkoj kaj komunikoj. Ĉi tiu fenomeno malfacile ignoreblas; el praktika vidpunkto, por tiuj inter ni kiuj tradukas, ĝi estas simple plia ero kiu ampleksigas la eblojn de nia traduklaboro.
#000022
En TEIFEM, ni ĉiam serĉas pretekstojn por organizi renkontiĝojn, kiuj ebligas al ni ne resti en izoliteco, dum kiuj ni festas la profesiajn sukcesojn de niaj koleginoj kaj dum kiuj la profesia solidareco plifortiĝas.
#000025
A post shared by TEIFEM (@teifem.argentina) on Aug 8, 2019 at 1:28pm PDT
#000026
Multaj membroj de TEIFEM ankaŭ anas en aliaj organizaĵoj feminismaj kaj homrajtaj. Pro tio, ni ĝuas multajn oportunojn de kunlaborado inter diversaj movadoj kaj strategiaj interŝanĝoj de konoj kaj iloj por atingi komunajn celojn.
#000027
Ekzemplo de tia kunlaboro estis la traduko kiun diversaj kolegoj faris por la libro La tragedia de la emancipación femenina y otros textos [La tragedio de la virina emancipiĝo kaj aliaj tekstoj], kolekto de verkoj de Emma Goldman eldonita de Red Editorial, en kiu ne-duuma lingvaĵo estis uzita. Ankaŭ en kelkaj eventoj kiujn ni organizas (ĉu konferencoj, atelieroj, renkontiĝoj aŭ ekskursoj), ni kunportas donacojn en formo de produktoj por menstrua higieno por diversaj organizaĵoj, kiuj disdonas ilin al personoj kiuj loĝas surstrate aŭ troviĝas en situacioj de ekstrema malriĉeco.
#000028
Post preskaŭ du jaroj da ekzisto, TEIFEM iĝis komunumo tre aktiva, kiu organizas kaj partoprenas konferencojn, debatojn kaj renkontiĝojn. Kelkaj membroj estis intervjuitaj por gazetaraj artikoloj, podkastoj kaj dediĉis ĉapitron al ni en la libro Mujeres colectivas [Kolektivaj virinoj].
#000030
En la tago de publikigo de tiu ĉi artikolo, TEIFEM jam havas pli ol 1100 membrojn. La grupo ĉe Facebook restas privata, sed multaj el la ideoj, kiuj naskiĝas en ĝi estas kundividataj pere de Instagram-konto kaj pere de la kradvorto #TEIFEM. Tiel, ili disvastigas interesajn informojn, rekomendojn, kulturajn notojn kaj diversajn aktivecojn pri temoj feminismaj kaj lingvistikaj.
#000031
Same kiel la lingvoj, TEIFEM estas viva kaj dinamika, evoluas laŭ la ritmo de tiuj ĉi tempoj tiom ŝanĝiĝantaj por alfronti novajn defiojn kun kreemo, profesieco kaj ĉefe multe da sororidad [es]: frateco inter virinoj [Ndlr: eble sororeco kiel ebla esperanta neologismo...].
#000032
Por mi, TEIFEM estis la plej bona maniero proksimiĝi al feminismo. Mi trovis en ĝi komunumon en kiu mi sentas min bone, en kiu la solaj normoj estas respekto kaj toleremo, kaj kie mi povas starigi demandojn sen timo kaj interŝanĝi opiniojn kiuj riĉigas kaj kreskigas nin ĉiujn.
#000033
Civitanaj komunikilojLingvoVirinoj kaj socia seksoThe Bridge
#000035
Ĉu Messi parolas la hispanan aŭ la argentinan?
#000037
“Mujer” revigligas argentinan folkloron per kvira perspektivo
#000039
Kiel kurdlingvaj dividoj malhelpas aliron al informoj
#000040
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000047
Speciala danko al niaj multaj subtenantoj
#000048
Bonvolu subteni nian gravan laboron
#000049